REPUBLIKA HRVATSKA

BRODSKO POSAVSKA ŽUPANIJA

OPĆINA DRAGALIĆ

Jedinstveni upravni odjel

KLASA: 013-02/23-01/08

URBROJ: 2178-27-02/1-23-1

Dragalić, 18.10.2023.

Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15), dana 18.10.2023. objavljuje

**SAVJETOVANJE SA ZAINTERESIRANOM JAVNOŠĆU**

Nacrt prijedloga Odluke o visini poreznih stopa godišnjeg poreza na dohodak

na području Općine Dragalić

Savjetovanje traje od 18. listopada do 17. studenog 2023.

Pozivamo predstavnike zainteresirane javnosti da najkasnije do 17. studenog 2023. godine

dostave svoje prijedloge, komentare i primjedbe na predloženi Nacrt prijedloga Odluke o visini

poreznih stopa godišnjeg poreza na dohodak na području Općine Dragalić s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35400 Nova Gradiška ili slanjem emaila na adresu info.dragalic@gmail.com

Na temelju odredbi članka 19.a Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22 i 114/23), propisano je da predstavnička tijela određuju visine poreznih stopa godišnjeg poreza na dohodak u Zakonom utvrđenim granicama za godišnje dohotke (dohodak od nesamostalnog rada, samostalne djelatnosti i drugi dohodak koji se ne smatra konačnim), a u svrhu postizanja ciljane visine prihoda potrebnih za nesmetano provođenje i ostvarivanje propisima utvrđenih poslova i zadataka jedinica lokalne samouprave.

Prijedlozi, komentari i primjedbe na predloženi Nacrt prijedloga Odluke o visini poreznih stopa godišnjeg poreza na dohodak na području Općine Dragalić dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga.

Odluka o visini poreznih stopa godišnjeg poreza na dohodak na području Općine Dragalić

objavljen je u elektronskom obliku na internet stranici Općine Dragalić, [www.dragalic.hr](http://www.dragalic.hr)

Nacrt prijedloga Odluke o Odluke o visini poreznih stopa godišnjeg poreza na dohodak

na području Općine Dragalić koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

Pročelnica

Sanja Matijević